રજીબ શાંતિની લાઇફ ઇચ્છે છે અને અનન્યાને થોકબંધ પૈસા જોઈએ છે. એક દોસ્ત સાથે વાત કરતાં અનન્યાને આઇડિયા મળે છે કે પાખીને ઍક્ટિંગ-ફીલ્ડમાં મોકલવી જોઈએ. અનન્યાને એ આઇડિયા ગમી જાય છે અને તે પાખીને ટીવી-ઍડ અને ટીવી-સિરિયલના રસ્તે ધકેલી દે છે. પૈસો ઘરમાં આવવાનું શરૂ થઈ જાય છે પણ લાગણી, પ્રેમ અને ઘરમાં આખો દિવસ ગુંજતું રહેતું નિર્દોષ હાસ્ય ઘરની બહાર ધકેલાઈ જાય છે. જે પાખી સ્કૂલથી આવીને પહેલાં પોતે વાવેલા બીજને જોવા ભાગતી હતી તે પાખી હવે કૅમેરા સામે આવીને નામ અને દામ કમાવવામાં વ્યસ્ત રહેવા માંડે છે.અનેક ફિલ્મ-ફેસ્ટિવલમાં રિલીઝ થયેલી આ ફિલ્મ કુદરત અને સંબંધોનો આદર કરવાનું શીખવી રહી છે.